《泊宋田遇厉风作》
宋代·陈与义

逐队避狂寇，湖中可盘嬉。
泊舟宋田港，俯仰看云移。
造物犹不借，颠风忽横吹。
洞庭何其大，浪挟雷车驰。
可怜岸上竹，翻倒不自持。
老夫元耐事，淹速无无期。
会有天风定，见汝亭亭时。
五月念貂裘，竟生薄暮悲。
萧萧不自畅，耿耿独题诗。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。